
Naslov: Kako poteka preiskava v Posavju
Napoved za voditelja:

T- Iz Krškega GORAN ROVAN /
Današnje preiskave so resda del šest mesecev trajajočega predkazenskega postopka, ki ga usmerja Okrožno državno tožilstvo v Krškem, vendar so danes v Posavju po meni znanih podatkih opravili zgolj eno preiskavo in sicer v prostorih Sklada za razgradnjo krške nuklearke. Ta še poteka, njena direktorica Aleksandra Špiler nam zaradi tega ni mogla ničesar povedati, je pa obljubila, da bo to storila po preiskavi. Tako se zdaj le ugiba, ali so preiskovalci obiskali ali celo pridržali tudi nekdanjo vršilko dolžnosti direktorja tega sklada Ksenijo Žnideršič Planinc, vendar v bloku, kjer stanuje, o tem nič ne vedo. Kot je znano, naj bi ravno ona konec lanskega in v začetku letošnjega leta izvedla sporne investicije v obveznice družb Delo Prodaja in DZS in Sklad s tem oškodovala za okoli  tri milijone evrov. Prav zato naj bi bil zoper Žnideršič Planinčevo sprožen postopek izredne odpovedi delovnega razmerja, sredi septembra pa vložena še kazenska ovadba, sprožen odškodninski postopek in prijava komisiji za preprečevanje korupcije. Toliko za zdaj iz Krškega.

